NM i ishockey 2017

NM i ishockey 2017 var det 78. norgesmesterskapet i ishockey for herrer.Stavanger vant sitt sjuende norgesmesterskap etter å ha vunnet finalen 4–2 i kamper mot Frisk Asker.


== GET-ligaen 2016/17 ==


== Sluttspillet ==


== Kvartfinaler ==
Kvartfinalene spiller best av 7 kamper. De fire best plasserete lagene i grunnserien valgte i seedningsrekkefølge selv deres motstander i kvartfinalene blant de lagene som endte på 5. til 8.-plass i grunnserien. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangerte lag har hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Sluttspillsdatoene ble offentliggjort den 13. desember 2016 og endelig fastlagt den 13. februar 2017.Seedingen av kvartfinalene foregikk uten store overraskelser. Som seriemestere var Stavanger Oilers førstevelger og valgte syvendeplasserte Stjernen som kvartfinalemotstander. Lørenskog tok seriesølv og valgte sjetteplasserte Lillehammer, Storhamar hadde tredjevalget og valgte åttendeseedede Sparta Warriors, hvilket etterlot femteplasserte Vålerenga som motstander til grunnseriens fjerdeplasserte Frisk Asker.


=== Stavanger Oilers (1) − Stjernen (7) ===


=== Lørenskog (2) − Lillehammer (6) ===


=== Storhamar (3) − Sparta Warriors (8) ===
Storhamar endte på tredjeplass i grunnserien med 76 poeng og kunne velge åttendeseedede Sparta Warriors (62 poeng), da både førsteseedede Stavanger og andreseedede Lørenskog hadde valgt andre kvartfinalemotstandere, henholdsvis Stjernen og Lillehammer.
Sparta tok det første stikket på bortebane og vant 4–3. I kamp 2 utlignet Storhamar på bortebane med 5–2 blant annet takket være av Mikael Zettergrens hattrick. Sparta vant igjen på bortebane i kamp 3 da de holdt nullen ved å vinne 3–0, mens Storhamar slo tilbake med å vinne 4–2 i kamp 4, og utlignet dermed til 2–2 i kamper.
Kamp 5 den 12. mars 2017 skulle bli historisk, da det krevde åtte overtidsperioder for å avgjøre kampen mellom Storhamar og Sparta. Kampen satte med sine 217 minutter og 14 sekunders effektiv spilletid verdensrekord for lengste ishockeykamp i historien, en rekord tidligere satt i sluttspillskampen mellom Detroit Red Wings og Montreal Maroons den 24. mars 1936 med 176 minutter og 30 sekunder. Erik de la Rose ga hjemmelaget ledelsen åtte minutter ut i midtperioden, men Henrik Knold utlignet for Sparta i tredje perioden. Etter nesten 11 fulle perioder – 8 timer og 32 minutter etter kampstart – avgjorde Joakim Jensen for Storhamar da han satte pucken i mål og et endelig punktum. Da var klokken rundt 02.30 om morgenen den 13. mars. Rekordkampen ble senere omtalt i både svenske og amerikanske medier, blant annet under NHL-kampen mellom Detroit Red Wings og New York Rangers. Den tidligere norgesrekorden tilhørte forøvrig kampen mellom Vålerenga og Trondheim den 8. mars 2003, som endte med seier til Vålerenga etter 127 minutter og 2 sekunder.


=== Frisk Asker (4) − Vålerenga (5) ===


== Finale ==


=== Stavanger (1) – Frisk Asker (4) ===
I finalen har høyest rangerte lag etter plassering i grunnserien hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6.


== Referanser ==


== Se også ==
NM i ishockey
GET-ligaen 2016/17